《白杨路》
宋代·马之纯

此路如何名白杨，白杨林木苦非良。
闻知宰树常多种，想见坟非在两傍。
三国英雄尘一窖，六朝兴废字千行。
行人过此休惆怅，往古来今总浑茫。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。